Jakob (16) vant EM-gull nummer to - ville byttet bort begge i 1500-gull
– Jeg hadde helt klart byttet de to gullene her med ett på 1500, sier Jakob Ingebrigtsen til VGetter at han søndag tok sitt andre gull i junior-EM på under ett døgn. Lørdag kveld parkerte 16-åringen konkurrentene på 5000 meter i italienske Grosseto. Søndag kveld løp han fra alt og alle i finalen på 3000 meter hinder. Én ting svir likevel: At gullsjansene på 1500 meter glapp fordi han, ifølge faren, ble klippet ned av en nederlender . – Det er først fremt det jeg er (1500 meter-løper), så alt annet er ikke like mye verdt, sier Ingebrigtsen på telefon fra Italia. Han var fast bestemt på at det samme ikke skulle skje igjen søndag. – Planen var at han skulle være på den sikre siden, kjøre trygt og sikre gullet. Det så enkelt og greit ut, sier far Gjert Ingebrigtsen til VG. Fikk du med deg? Okparaebo tar friidrett-pause«Enkelt og greit» betyr nok ikke det samme for verdens raskeste junior på 3000 meter hinder i 2017 , og motstanderne i søndagens finale. For selv om 16-åringen søndag løp sitt femte løp på fire dager, hans tredje de siste to, hadde ingen av konkurrentene noe å stille opp med da Ingebrigtsen skrudde opp tempoet. – Det var veldig lett, egentlig, sier han. 800 meter før slutt sto det kun mellom tre mann, og da Ingebrigtsen giret opp igjen var det til slutt ingen tvil om hvor gullet skulle ende. Han parkerte konkurrentene og løp inn til suveren seier på tiden 8.50,00, nesten fire sekunder foran nestemann. Franskmennene Alexis Phelut og Louis Gilavert tok sølvet og bronsen, mens den andre nordmannen i feltet, Thomas Jefferson Byrkjeland (19), ble nummer fem. Fikk du med deg? Som 14-åring fikk europamesteren klar beskjed av gymlæreren Se Ingebrigtsens fall på 1500 meter lørdag:Selv om Jakob Ingebrigtsen er kvalifisert til senior-VM i London , er det ingen selvfølge at han skal dit. Friidrettsforbundet, som mandag tar ut VM-troppen, har døren på vidt gap for unggutten, men han har ennå ikke bestemt seg for om han drar eller ikke. Den avgjørelsen tar han mest sannsynlig i løpet av søndag kveld. – Det blir eventuelt i kveld, så får vi se frem mot VM om det blir aktuelt eller om kroppen sier det ikke går. Vi må først sette oss ned og reflektere over det, sier han til VG. Tidligere på dagen trodde faren at finalen på 3000 meter hinder kunne være med å avgjøre VM-skjebnen. – Jeg tror rett og slett at utfallet av kvelden vil være en tommel opp eller en tommel ned for deltagelse i London, sa han til VG før finalen. Så du? Bolt leverte årsbeste i Monaco: – Igjen er han VM-favoritt Se Jakob løpe inn til et suverent EM-gull lørdag:
Jakob Ingebrigtsen tok to EM-gull på under ett døgn, men er litt bitter for at det viktigste glapp.